Държавен вестник, бр. 56, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  56
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 235
ОТ 27 ЮНИ 2024 Г.
за допълнение на Постановление № 88 на Ми­
нистерския съвет от 2023 г. за утвърждаване 
на единни разходни стандарти за финансиране 
на държавните културни институти, осъщест­
вяващи дейности в областта на сценичните 
изкуства (ДВ, бр. 49 от 2023 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1, ал. 3 накрая се добавя „и при 
средна цена на билета до 30 лв.“.
Преходни и заключителни разпоредби
§ 2. За периода от 1 януари 2024 г. до влиза­
нето в сила на настоящото постановление 
преизчислението на полагаемата субсидия се 
извършва при средна цена на билет до 30 лв.
§ 3. Изпълнението на постановлението се 
възлага на министъра на културата.
§ 4. Постановлението влиза в сила от деня 
на обнародването му в „Държавен вестник“.
За министър-председател: 
Людмила Петкова
Главен секретар на Министерския съвет: 
Габриела Козарева
4192
ПОСТАНОВЛЕНИЕ № 236
ОТ 27 ЮНИ 2024 Г.
за одобряване на допълнителни трансфери по 
бюджетите на общините за 2024 г. за изпъл­
нение на дейности по Национална програма 
„България – образователни маршрути“
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни трансфери 
по бюджетите на общините за 2024 г. в размер 
11 732 317 лв. за изпълнение на дейности по 
модул 1 „Образователни маршрути за учили­
щата в страната“ на Национална програма 
„България – образователни маршрути“ от 
общинските училища, разпределени съгласно 
приложението.
(2) Допълнителните трансфери по ал. 1 се 
предоставят по бюджетите на общините под 
формата на обща субсидия за делегираните 
от държавата дейности. Средствата се предо­
ставят за сметка на намаление на бюджетното 
взаимоотношение на централния бюджет с 
бюджета на Министерството на образованието 
и науката за 2024 г.
(3) Допълнителните трансфери да се осигу­
рят за сметка на намаляване на утвърдените 
разходи по „Политика в областта на всеобх­
ватното, достъпно и качествено предучилищно 
и училищно образование. Учене през целия 
живот“, бюджетна програма „Осигуряване на 
качеството в системата на предучилищното 
и училищното образование“, по бюджета на 
Министерството на образованието и науката 
за 2024 г.
Чл. 2. Със сумата по чл. 1, ал. 1 да се на­
малят показателите по чл. 16, ал. 3 от Закона 
за държавния бюджет на Република България 
за 2024 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2024 г. и да уведоми министъра 
на финансите.
Чл. 4. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2024 г.
Заключителни разпоредби
§ 1. Постановлението се приема на осно­
вание чл. 55a и чл. 109, ал. 3 от Закона за 
публичните финанси във връзка с чл. 280, 
ал. 3, т. 4 от Закона за предучилищното и 
училищното образование и т. 3 от Решение 
№ 295 на Министерския съвет от 2024 г. за 
одобряване на национални програми за раз­
витие на образованието.
ПРЕЗИДЕНТ 
НА РЕПУБЛИКАТА
УКАЗ № 165
На основание чл. 99, ал. 1 от Конституцията 
на Република България
П О С Т А Н О В Я В А М :
Възлагам на кандидата за министър-пред­
седател Росен Димитров Желязков да състави 
правителство.
Издаден в София на 1 юли 2024 г.
Президент на Републиката:
Румен Радев
4213
УКАЗ № 166
На основание чл. 99, ал. 4 от Конституцията 
на Република България
П О С Т А Н О В Я В А М :
Предлагам на Петдесетото Народно събра­
ние да избере Росен Димитров Желязков за 
министър-председател на Република България.
Издаден в София на 1 юли 2024 г.
Президент на Републиката:
Румен Радев
4214